b'\n_START_ARTICLE_\nElektri\xc4\x8dna napetost\n_START_PARAGRAPH_\nEl\xc3\xa9ktri\xc4\x8dna nap\xc3\xa9tost (tudi nap\xc3\xa9tost; oznaka U) je fizikalna in elektrotehni\xc5\xa1ka koli\xc4\x8dina, dolo\xc4\x8dena kot razlika elektri\xc4\x8dnega potenciala. Elektri\xc4\x8dna napetost nam pove, koliko dela je potrebno opraviti za premik neke elektrine po neki poti v elektri\xc4\x8dnem polju. V konzervativnih sistemih je opravljeno delo neodvisno od poti. Zato je el. napetost kar razlika el. potencialov.Elektri\xc4\x8dna napetost je potencialna razlika med dvema to\xc4\x8dkama. Poten\xc2\xaccialna razlika lahko nastane zaradi razli\xc4\x8dnih vzrokov: \xe2\x80\xa2 elektrostatika - stati\xc4\x8dna elektrika nastane s prenosom naboja na neko telo. Naboj se obi\xc4\x8dajno prena\xc5\xa1a s pomo\xc4\x8djo trenja. Vedno se kopi\xc4\x8di na povr\xc5\xa1ini telesa, saj se istovrstni naboji odbijajo. S stati\xc4\x8dno elektriko se pojavljajo najvi\xc5\xa1je napetosti (strela); \xe2\x80\xa2 kemi\xc4\x8dni procesi - elektri\xc4\x8dna napetost v tem primeru nastane zaradi kemi\xc4\x8dne reakcije med dvema snovema. Reakcija poteka, ko je sklenjena prevodna pot med enim in drugim reagentom; \xe2\x80\xa2 elektromehanski pojavi - elektri\xc4\x8dna napetost nastane v tuljavi, ki se vrti v magnetnem polju. Ta pojav izkori\xc5\xa1\xc4\x8dajo elektrogeneratorji; \xe2\x80\xa2 elektromagnetni pojavi - elektri\xc4\x8dna napetost nastane tudi v tuljavi v spreminjajo\xc4\x8dem se magnetnem polju. Na tem principu delujejo trans\xc2\xacformatorji. Poznamo enosmerno in izmeni\xc4\x8dno elektri\xc4\x8dno napetost. Pri enosmerni napetosti je polariteta elektri\xc4\x8dne napetosti vseskozi enaka, medtem ko se pri izmeni\xc4\x8dni spreminja. Pri razlagi stati\xc4\x8dne elektrike smo omenili naboj. Poznamo pozitivni in negativni naboj. Istovrstni naboji se odbijajo, medtem ko se nasprotni privla\xc4\x8dijo. Torej med naboji nastopi dolo\xc4\x8dena sila._NEWLINE__NEWLINE_Napetost merimo z merilnikom napetosti, ki se imenuje voltmeter. Voltmeter meri napetost na porabniku ali generatorju, zato ga moramo v elektri\xc4\x8dni krog vklju\xc4\x8diti vedno vzporedno s porabnikom oziroma generatorjem._NEWLINE_Viri elektri\xc4\x8dnega toka so naprave ali stroji, ki ustvarjajo razliko elektri\xc4\x8dnih potencialov. Razlika elektri\xc4\x8dnih potencialov povzro\xc4\x8da tok nabojev (elektri\xc4\x8dni tok) za pogon razli\xc4\x8dnih strojev in naprav.'